[pic] | KOMISIJA EVROPSKIH SKUPNOSTI |

Bruselj, 4.1.2005

KOM(2004) 846 končno

2002/0254 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta o sprejetju Direktive Evropskega parlamenta in Sveta glede kakovosti kopalnih voda

2002/0254 (COD)

SPOROČILO KOMISIJEEVROPSKEMU PARLAMENTUv skladu z drugim pododstavkom člena 251 (2) Pogodbe ESo

skupnem stališču Sveta o sprejetju Direktive Evropskega parlamenta in Sveta glede kakovosti kopalnih voda

POSTOPEK

Predlog COM(2002) 581 konč. je bil predložen Evropskemu parlamentu in Svetu v skladu s postopkom soodločanja, predvidenem v členu 175 (1) Pogodbe ES.

Evropski ekonomsko-socialni odbor je dal svoje mnenje dne 19. junija 2003.

Odbor regij je dal svoje mnenje dne 9. aprila 2003.

Evropski parlament je dal svoje mnenje dne 21. oktobra 2003.

Na podlagi mnenja Evropskega parlamenta in v skladu s členom 250(2) Pogodbe ES je Komisija dne 5. aprila 2004 sprejela in spremenila predlog COM (2004) 245 konč.

Na podlagi mnenja Evropskega parlamenta in v skladu s členom 250(2) Pogodbe ES je Svet dosegel politični sporazum o Skupnem stališču dne 28. junija 2004. Svet je uradno enoglasno sprejel Skupno stališče dne 20.12.2004.

2. NAMEN PREDLOGA KOMISIJE

Predlog Komisije naj bi nadomestil obstoječo direktivo o kopalnih vodah, sprejeto leta 1976. Navedena direktiva, ki je sicer zelo uspešno spodbujala višje standarde za kopalne vode, velja za zastarelo ter na ravni tehničnega in znanstvenega znanja iz sredine sedemdesetih let. Predlog Komisije je poostril obvezne mikrobiološke standarde za kopalne vode Skupnosti in posodobil ureditev upravljanja in spremljanja.

OPOMBE KOMISIJE

Splošne opombe

Komisija je v celoti, deloma ali načeloma sprejela 22 od 37 sprememb, ki jih je Parlament predlagal pri prvi obravnavi. Od teh 22 sprememb jih je 17 vključenih v skupno stališče.

Komisija je sprejela vse spremembe, ki so prinesle večjo jasnost, izboljšale informacije za javnost ali povečale učinkovitost upravljanja.

Komisija je zlasti zavrnila tiste spremembe, ki so povečale obseg direktive ali ki bi povzročile podvajanje Okvirne direktive o vodah.

Podrobne opombe

Spremembe Parlamenta, ki jih je Komisija sprejela in v celoti ali deloma vključila v skupno stališče

Naslednje spremembe, ki jih je Komisija v celoti ali deloma sprejela, so vključena tudi v skupno stališče: spremembe številka 10, 11, 15, 17, 18, 20, 21, 23, 24, 25, 26, 28, 32, 34, 35, 52 in 57.

Spremembe Parlamenta, ki jih je Komisija sprejela, vendar jih ni vključila v skupno stališče

Sprememba 6 zadeva pojasnitev dela opredelitve "kopalnih voda": zaradi novega besedila člena 1 in člena 2 v skupnem stališču sprememba ni več ustrezna.

Sprememba 29 zadeva prilagoditev metod analize iz Priloge I. Zdi se, da s spremembo postane prilagoditev preskusnih postopkov bolj obveza kakor diskrecijsko dejanje, ki bi temeljilo na presoji potrebe. Komisija sprejema željo držav članic, da se obdrži izraz "se lahko prilagodijo"(v angleščini: "may be adapted") namesto izraza "se prilagodijo" (v angleščini: "shall be adapted"), ki ga je zahteval Parlament.

Sprememba 30 zadeva obveznost sprejetja parametrov v zvezi z virusi, ki so pomembni mikrobiološki onesnaževalci, vendar zanje še ni na voljo zanesljivih preskusnih metod. Komisija je z veseljem sprejela to spremembo in je dejansko že začela raziskovalni projekt za razvoj zanesljivih preskusnih postopkov za odkrivanje in merjenje stopnje prisotnosti zadevnih virusov v vodi. Komisija bo na podlagi rezultatov tega projekta dala ustrezne predloge. Obveznost uvedbe parametrov za viruse v direktivo ni del skupnega stališča, vendar pa lahko Komisija na podlagi pravice do pobude kadar koli uvede takšne predloge.

Sprememba 31 zadeva uvedbo ocenjevalnega merila "negativni rezultati preskusa" v Prilogo 1 izvirnega predloga Komisije v zvezi s cvetenjem fitoplanktona. Ker ta parameter ni več v preglednici, je sprememba odveč.

Sprememba 75 zadeva metode izračuna za reševanje problema neuporabnih vzorcev. Ker pa so sedaj v Prilogo II vključene določbe, ki predvidevajo izločitev vzorcev, takšni postopki niso več ustrezni.

Spremembe Parlamenta, ki jih je Komisija zavrnila, vendar so del skupnega stališča

Sprememba 54 zadeva možnost spremembe načrtovanega datuma vzorčenja za plus ali minus štiri dni. V okviru celotnega skupnega stališča lahko Komisija sprejme to dodatno prožnost.

Dodatne spremembe predloga s strani Sveta

Skupno stališče vsebuje precejšnje število sprememb v primerjavi z izvirnim predlogom Komisije. Kar zadeva obliko, je bilo besedilo poenostavljeno tako, da je bilo združenih več členov izvirnega besedila. Kljub temu pa so ohranjeni vsi bistveni elementi izvirnega predloga Komisije.

Najpomembnejše vsebinske spremembe v skupnem stališču v primerjavi z izvirnim predlogom zadevajo oceno in razvrstitev kakovosti kopalnih vod, kakor je predvideno v členu 4 ter Prilogi I in Prilogi II skupnega stališča.

Razvrstitvena merila: stališče Komisije uvaja četrto razvrstitveno kategorijo "zadovoljivo", ki s tem postane obvezni standard za države članice. Ta standard temelji na 90-percentilni vrednosti namesto na 95-percentilni. Stopnja zaščite, ki jo omogoča kakovostni standard, povezan s kategorijo "zadovoljivo", ni tako visoka kakor stopnja zaščite, ki jo predstavlja kategorija "dobro" v izvirnem predlogu Komisije.

Standardi za sladko vodo: Skupno stališče določa različne kakovostne standarde za sladko vodo in za obalno morje. Izvirni predlog Komisije je vseboval enotne standarde za vse kopalne vode.

Rok za dosego standardov: Skupno stališče predvideva, da je treba obvezne standarde (kategorijo "zadovoljivo") doseči najkasneje do leta 2015. Izvirni predlog Komisije je zahteval, da se kategorija "dobro" doseže do približno leta 2009/2010.

Izločitev vzorcev : Zaradi upoštevanja učinka kratkoročne onesnaženosti skupno stališče (Priloga II) dovoljuje izločitev 15 % vseh vodnih vzorcev.

Manjše število parametrov : V Prilogi I skupnega stališča so bili odstranjeni vsi parametri razen tistih, ki zadevajo mikrobiološko onesnaženje. Določbe v zvezi z drugimi vrstami onesnaženja so sedaj v členih 8 in 9.

Sklep

Predlog je bil obravnavan v okviru treh predsedstev in vedno je bila glavna ovira za dosego sporazuma strogost standardov glede kakovosti vode. Precejšnje število držav članic je menilo, da je bil izvirni predlog Komisije nerealen in da bi bile prednosti v zvezi z izboljšanjem javnega zdravja nesorazmerne z nastalimi stroški.

Komisija bi seveda raje obdržala kakovostne standarde iz svojega izvirnega predloga. Vendar si Komisija zelo prizadeva za posodobitev izvirne direktive iz leta 1976 in s tem vključitev : i) bolj učinkovitih pristopov k upravljanju območij kopalnih voda; ii) boljših določb o informiranju javnosti iii) boljših ureditev spremljanja, usmerjenih v resnična tveganja za zdravje.

Komisija meni, da skupno stališče pomeni precejšnje izboljšanje določb v okviru obstoječe direktive in ga zato lahko podpre. Komisija priznava, da je precej odprtih vprašanj povezanih s stopnjo zaščite, ki jo omogočajo novi standardi, zlasti v sladkih vodah, in se je zavezala, da bo ta vprašanja reševala kot del skupno financiranih ukrepov v okviru šestega. okvirnega programa. Komisija je v ta namen dala izjavo, ki jo je treba vključiti v zapisnik Sveta (glej Prilogo).

PRILOGA I

Izjava Komisije

Prvotni predlog Komisije je predvideval obvezne standarde glede kakovosti vode, ki so bili strožji od standardov v besedilu, s katerim se je strinjal Svet. Vendar pa Komisija priznava, da je nujno potrebna posodobitev sedanje direktive, sprejete leta 1976, in lahko zato sprejme besedilo predsedstva, saj na splošno predstavlja precejšnje izboljšanje obstoječih določb. Komisija meni, da bi epidemološke in druge znanstvene študije dodatno izboljšale naše razumevanje tveganj za zdravje, povezanih s kopanjem, zlasti v sladkih vodah. V skladu s tem bo Komisija opravila znanstveno raziskavo, katere rezultati bodo na voljo leta 2008. Če bo ta znanstvena študija povzročila kakršne koli skrbi v zvezi s predlaganimi standardi, bo Komisija, če bo to primerno, predložila ustrezne predloge.